Odense Adresse-Contoirs Efterretninger, 1848-08-18
J den Overbeviisning at Pjentedams Oprensning uden Vanskelighed kunde fremtvinges, deels ved Hielp af den ældre Lovgivning, og deels ved den under 19 f. M. fornyede Bestemmelse af Frong. 8 August 1832, tilskrev jeg under 26 f. M. Stiftsphysikus det herved følgende Brev, og som jeg formoder har foranlediget saadanne Forføininger gjennem Stiftamtet og Politievæsenet, at Dammet nu i Dag er begyndt at oprenses. Medens nu denne Renovation vil møde almindelig Anerkjendelse, skulde jeg dog derhos formene at selve Arbeidet burde søges udført paa den billigste Maade, og at Kæmmerkassen i sin betrængte Tilstand saavidt muligt burde skaanes for Udgifter dertil. – J førstnævnte Henseende har jeg i ovenmeldte min Skrivelse antydet, at vore Jordbrugere her i Kommunen vistnok gjerne vilde bortføre det op rensede Mudder som et godt Gjødningsmiddel, og jeg skulde endogsaa troe, at man ved at forauctionere Oprensningen, kunde gjøre den i Penge, men da jeg nu erfarer at tidtmeldte Mudder umiddelbar indkjøres i en paastødende Hauge, hvis Grundeier skulde beholde det uden Vederlag, saa maa jeg henstille til Forsamlingen og og hvorvidt der i saa Henseende kan være noget at foretage i Kassens Jnteresse. J den sidstnævnte Henseende, nemlig hvorvidt det kan paalægges Kæmnerkassen at betale Oprensningen, maa jeg bemærke: at Dammet ikke er til for Byens Skyld, men alene konserveres af Farver Brandt, som en Vandkraft til et af ham dersteds indrettet Valkeværk, medens Vandstanden, og de derved udviklede Miasmer er til en saa stor Gene for Kommunen, at den heller end gjerne vilde see Dammet nedlagt. Jfølge heraf synes det, at den, der til eget Gavn og Nytte opstemmer Vand beholdningen, ogsaa bør være den, der er pligtig at holde Dammet i en saadan oprenset Stand, at Sundhedspolitiet isaavidt ikke kan føre grundet Anke forsømmes dette, saa at Authoriteterne derved finde sig anledigede at indskride, da var det maaskee ikke overflødigt samtidig med de Foranstaltninger som anordnes, at tage sine Reservationer imod Brugerne af Dammet, hvad Bekostningen angaaer, og da Dhrr. Kjøbmænd W. Petersen og Starup af Repræst. Midte, under 27 f. M. ere udævnte til Medlemmer af den i Anledning den indiske Cholera oprettede Kommittee, og saaledes i Følge Frdn. af 8 August 1832 §2 medforpligtede at drage Omsorg for at bortfjerne Alt hvad der kan have skadelig Jndflydelse paa Luftens Tilstand, saa mener jeg, at disse gode Mænd og saa ere berettigede til Medvirkning i hvad der til Dammels Oprensning foranstaltes, og hvorved de da tillige ville faae Leilighed til at vaage for Kæmmerkassens Jnteresse, saaledes at den saalidt muligt bebyrdes med Udgifter. Da saavidt jeg har hørt tillige er paatænkt at lade det hele Bækløb fra Vesterport og forbi alle private Grundeieres Terrain oprense ved de samme leiede Folk der rense Dammet, og hvilke Personer erholde hver 5 Mk. i Dagleie, saa skulde jeg og formene, at da bemeldte Eligerede kunne paasee Kommunens Tarv hvad denne Udreensning angaaer, idet jeg i Medfør af tidligere Erfaringer, tillige skulde yttre, at det maaskee vilde medføre adskillige Jnkonvenientser at lade rense ved de private Grundstykker, efterdi de paastødende Eiere vistnok ere berettigede til selv at besørge Arbeidet forsaavidt som de ikke herpaa vilde renuncere, og senere underkaste sig en Repartition af Bekostningerne, men hvilket ved den for nogle Aar siden stedfundne Oprensning mødte adskillige Vanskeligheder og Modsigelser. - J Henhold til disse bemærkninger skulde jeg henstille til den ærede Forsamling om og hvorvidt den maatte finde det Passende at give Dhrr. W. Petersen og Starup, Opdrag til i Forbindelse med deres Hverv som Medlemmer af Cholera=Kommitteen, tillige at paasee Kæmmerkassens Jnteresse under Udførelsen af den nu forehavende Oprensning af Pjentedam og Byens Bæk! - Odense d. 4 August 1818. Til S. P. Dr. med Kayser i Odense. ærbødigst S. Hansen.